২০২২–২৩ উয়েফা নেশনস লিগ
২০২২–২৩ উয়েফা নেশনস লিগ (ইংরেজি: 2022–23 UEFA Nations League; যা সংক্ষেপে ২০২২–২৩ ইউএনএল নামে পরিচিত) উয়েফা দ্বারা আয়োজিত আন্তর্জাতিক ফুটবল প্রতিযোগিতা উয়েফা নেশনস লিগের তৃতীয় আসর, যেখানে ইউরোপের ফুটবল সংস্থা উয়েফার অন্তর্ভুক্ত ৫৫টি জাতীয় ফুটবল দল (পুরুষ) প্রতিযোগিতা করবে। এই আসরের লিগ পর্ব ২০২২ সালের ২রা জুন হতে ২৭শে সেপ্টেম্বর পর্যন্ত, নেশনস লিগ পর্ব ২০২৩ সালের ১৪ হতে ১৭ই জুন পর্যন্ত এবং অবনমন প্লে-আউট ২০২৪ সালের ২১ হতে ২৬শে মার্চ পর্যন্ত অনুষ্ঠিত হবে।